**ՍԵՂՄԱԳԻՐ**

**2018 ԹՎԱԿԱՆԻ ԸՆԹԱՑՔՈՒՄ ՀՀ ԳՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՊԵՏԱԿԱՆ ԾԱՌԱՅՈՒԹՅԱՆ ԿՈՂՄԻՑ ԿԱՏԱՐՎԱԾ ՀԻՄՆԱԿԱՆ ԱՇԽԱՏԱՆՔՆԵՐԻ ԱՐԴՅՈՒՆՔՆԵՐԻ ՎԵՐԱԲԵՐՅԱԼ**

ՀՀ ԳՆ սննդամթերքի անվտանգության պետական ծառայության (այսուհետ` Ծառայություն) կողմից մշակվել են 6 ՀՀ օրենքի նախագծեր, որոնցից 5 օրենքները հաստատվել են, մշակվել են ՀՀ կառավարության 21 որոշումների նախագծեր, որոնցից 9 որոշումները հաստատվել են: Պետական մարմինների կողմից ներկայացված 59 իրավական ակտերի վերաբերյալ ներկայացվել են կարծիքներ,հաստատվել են Ծառայության պետի 2 նորմատիվ հրամաններ:

Ծառայության կողմից հրապարակվել է 154 հաղորդագրություն: Լրատվամիջոցներին տրվել են նաև պարզաբանումներ Ծառայության ընթացիկ գործունեության վերաբերյալ, եղել են նաև հրապարակված նյութերի հերքումներ, Ծառայության պաշտոնյաները մասնակցել են հաղորդումների, տվել հարցազրույցներ։ Ծառայության գործունեության մասին եղել է մոտ 3611 hրապարակում: Իրականացվել է զանգվածային լրատվական միջոցների (ԶԼՄ)՝ 90 էլեկտրոնային կայքերի, 9 տպագիր հրատարակությունների, 10 հեռուստաընկերությունների, ամենօրյա մշտադիտարկում (մոնիթորինգ), արդյունքները ներկայացվել են Ծառայության պաշտոնատար անձանց, տվյալները վերլուծվել են, ամփոփվել և արխիվացվել:

Ծառայության պաշտոնական կայքում տեղադրվող լուրերը, մամուլի հաղորդագրությունները, տեղեկատվական բնույթի անիմացիոն հոլովակները, տեսանյութերը, տարբեր օգտակար խորհուրդները հրապարակվել են նաև Ծառայության ֆեյսբուքյան էջում: Էջը, հաշվետու օրվա դրությամբ, ունի 4980 «հավանող» (like):

Ծառայության «Թեժ գծին» ստացվել է 3544 զանգ, որոնցից 388 եղել են բողոքներ, իսկ 3156-ի դեպքում տրվել է խորհրդատվություն: Բողոքներից 63 ստացվել են սոցիալական ցանցերի և զանգավածային լրատվամիջոցների միջոցով: Բողոքները հիմնականում եղել են սխալ մակնշման, սանիտարահիգիենիկ պայմանների խախտումների (հանրային սննդի կետերում, հացամթերքի, մսամթերքի արտադրությունում), սննդամթերքի որակի, ժամկետանցության, պահման պայմանների խախտումների վերաբերյալ (սննդամթերքը պահպանվել է ոչ սառնարանային պայմաններում): Բոլոր բողոքներին տրվել է համապատասխան ընթացք: Ծառայության պաշտոնական կայքի միջոցով՝ սննդիշղթայի օպերատորների բազայում գրանցվել է 14443 տնտեսավարող:

Ծառայությունը մասնակցել է ԵԱՏՄ անդամակցության շրջանակներում Հայաստանին տրամադրվող տեխնիկական և ֆինանսական աջակցությամբ ՀՀ Լոռու Ճոճկան համայնքում Այրում-Ջիլիզա երկաթգծի բուսասանիտարական ստուգման անցակետի կառուցման քննարկումներին Ծառայության և ՌԴ տրանսպորտի նախարարության «Ռուսական սահմանի օբյեկտների կառուցման և շահագործման տնօրինություն» Դաշնային պետական հիմնարկի միջև կայացած հանդիպումների ժամանակ, հետագայում նաև նշված անցակետի գործարկումն (տեխնիկական սխեմայի տրամադրում, սարք-սարքավորումներով ապահովում, գազաֆիկացում, էլեկտրաֆիկացում, ջրամատակարարում, տարածքային և բնապահպանական խնդրահարույց հարցերի լուծում և այլն) ապահովելու հետ կապված մի շարք գործընթացների կարգավորման նախաձեռնմանը, որոնց վերջնական լուծումից հետո կապահովվի անցակետի բնականոն գործունեությունը:

**ՊԵՏԱԿԱՆ ՎԵՐԱՀՍԿՈՂՈՒԹՅՈՒՆ**

2018 թվականի ընթացքում Ծառայության կողմից իրականացվել է՝ 574 ստուգում, 556 դիտարկում և մշտադիտարկում, 88 հրամանի փոփոխությունների, կասեցումների, չեղարկումների և վերստուգումների հանձնարարական:

Ընդունվել է 514 վարչական վարույթի նյութեր, ենթարկվել են իրավական փորձաքննության, ուղարկվել են ծանուցումներ և նախապատրաստվել վարչական նիստին:

263 վարչական գործերով իրականացվել է վարչական իրավախախտման վերաբերյալ գործի քննություններ, որի արդյունքում կայացվել է 481 «Վարչական տուգանք նշանակելու մասին» որոշում, որի չափը կազմում է 65.335.000 ՀՀ դրամի չափով, որից վճարվել է 35.459.000 ՀՀ դրամ:

Կայացվել է «Անձանց ժամանակավորապես աշխատանքի չթույլատրելու մասին», «Արտադրական գործունեությունը կասեցնելու մասին», «Արտադրական գործունեության կասեցումը վերացնելու մասին» 163 որոշումներ:

Իրականացվել է Գյուղատնտեսական կենդանիների պատվաստում ծրագրի շրջանակներում պետպատվերով իրականացվող գյուղատնտեսական կենդանիների հակաանասնահամաճարակային միջոցառումների պլան-ժամանակացույցով նախատեսված պատվաստումների և ախտորոշիչ արյունառման աշխատանքների նկատմամբ վերահսկողություն:

Համաձայն հաստատված պլան-ժամանակացույցի, 2018 թվականի հուլիս ամսից հանրապետության բոլոր մարզերում իրականացվել են բույսերի վնասակար օրգանիզմների հայտնաբերմանն ուղղված մշտադիտարկման/մոնիթորինգի աշխատանքները, որոնց շրջանակներում մասնագետների կողմից կատարվել են նմուշառումներ և դրանց հանձնում լաբորատոր փորձաքննության: Ընդհանուր առմամբ կատարվել է թվով 5000 փորձաքննություն:

Հաշվետու տարում հանրապետությունում գործող պեստիցիդների վաճառակետերում իրականացվել է դիտարկում՝ դրանց որակի ստուգման և ՀՀ օրենսդրությանը համապատասխանությունը պարզելու ուղղությամբ: Այդ աշխատանքների շրջանակներում իրացվող պեստիցիդներից կատարվել են նաև նմուշառումներ և նմուշների հանձնում լաբորատոր փորձաքննության՝ պեստիցիդների ազդող նյութերի համապատասխանությունը պարզելու նպատակով: Իրականացվել է թվով 490 լաբորատոր փորձաքննություն, որոնց արդյունքում պարզվել է, որ 4 վաճառակետերում իրացվող պեստիցիդի ազդող նյութի պարունակությունը չի համապատասխանում սահմանված պահանջներին:

ՀՀ տարածք բույսերի պաշտպանության միջոցների և պարարտանյութերի ներմուծմանը ներկայացվող պահանջների ապահովման նպատակով պարտադիր լաբորատոր փորձաքննության ներկայացված պեստիցիդների 100 և ագրոքիմիկատների 319 փորձաքննության դրական արդյունքների հիման վրա տրամադրվել են ներմուծման եզրակացություններ:

2018 թվականի ընթացքում իրականացվել է սննդամթերքի, անասնաբուժական և բուսասանիտարական հսկման ենթակա ապրանքների ներմուծման, արտահանման, մշակման, վերամշակման, արտադրության գործընթացներում ապրանքային խմբաքանակի զննում, նմուշների ընտրում, նմուշառում` տվյալ ապրանքի համար Հայաստանի Հանրապետության կառավարության կողմից հաստատված իրավական ակտերով, ինչպես նաև ստանդարտացման նորմատիվ փաստաթղթերով սահմանված կարգով և չափերով (2018 թվականի հունվարի 1-ից մինչ դեկտեմբերի 31-ը ներմուծված բարձր ռիսկային բեռներից վերցվել է թվով 2675 նմուշ):

**ՍԱՀՄԱՆԱՅԻՆ ՎԵՐԱՀՍԿՈՂՈՒԹՅՈՒՆ**

Սահմանային պետական վերահսկողության գործընթացում ծառայությունների մատուցման Մեկ կանգառ, մեկ պատուհան համակարգի շրջանակում ապրանքների ներմուծման և արտա­հանման փաստաթղթերի նախնական հայտարարագրման և ուսումնասիրման փուլի, արտաքին տնտեսական գործունեության ընթացքում տնտեսավարողներին տրամադրվող թույլտվու­թյունների, անհրաժեշտ ծառայությունների ընդհանուր մատուցումը մեկ միասնական էլեկտրոնային՝ Trade.gov.am հարթակի միջոցով իրականացնելու վերաբերյալ գործողությունների ծրագիր մշակելու համար կազմակերպվել են մի շարք հանդիպում-քննարկումներ և նախապատրաստվել է առաջարկությունների փաթեթ:

Իրականացվել է խորհրդատվությունններ 5000 անգամ, 2018 թվականի ընթացքում ստեղծվել է 26544 հատ հայտ, որից ներմուծման 16173, արտահանման 10310 և տարանցիկ փոխադրման 61 հայտ:

**ՀԱՆՐԱՊԵՏԱԿԱՆ ԱՆԱՍՆԱԲՈՒԺԱՍԱՆԻՏԱՐԱԿԱՆ ԵՎ ԲՈՒՍԱՍԱՆԻՏԱՐԱԿԱՆ ԼԱԲՈՐԱՏՈՐ ԾԱՌԱՅՈՒԹՅՈՒՆՆԵՐԻ ԿԵՆՏՐՈՆ» ՊՈԱԿ (այսուհետ՝ ՀԱԲԼԾԿ ՊՈԱԿ)**

2018 թվականի ընթացքում ՀԱԲԼԾԿ ՊՈԱԿ-ը «Գյուղատնտեսական կենդանիների հիվանդությունների լաբորատոր ախտորոշման և կենդանական ծագում ունեցող հումքի և նյութի, բույսերի կարանտինի, գյուղմշակաբույսերի և բույսերի պաշտպանության միջոցների լաբորատոր փորձաքննությունների իրականացում» ծրագրի շրջանակներում իրականացրել է շուրջ 770570 լաբորատոր փորձարկում, որից՝ անասնաբուժական փորձարկումներ – 765230, բուսասանիտարական փորձարկումներ – 5002, հսկիչ-թունաբանական փորձարկումներ – 338: Արտաբյուջետային գործառույթների շրջանակներում իրականացվել է շուրջ 134951 լաբորատոր փորձարկում, որից՝ սննդամթերքի փորձարկումներ – 9726, բուսասանիտարական և հսկիչ-թունաբանական փորձարկումներ – 43522, որից 41019-ը Բագրատաշենի և Բավրայի սահմանային հսկիչ կետերում, անասնաբուժական փորձարկումներ – 81703: Նշված լաբորատոր փորձարկումների դիմաց հաշվեգրվել է 227,167.8 հազ. դրամի հասույթ՝ ներառյալ ԱԱՀ:

2018 թվականի հունվարի 1-ից նոյեմբերի 30-ը ընկած ժամանակահատվածում ՀԱԲԼԾԿ ՊՈԱԿ-ի Հատուկ վտանգավոր ախտածինների ռեֆերենս լաբորատորիայում և մարզային կառույցներում իրականացվել է **820430** փորձաքննություն, որից **748847**-ը մարզային կառույցներում, իսկ **71583**-ը Հատուկ վտանգավոր ախտածինների ռեֆերենս լաբորատորիայում:

Բրուցելոզի ախտորոշման նպատակով իրականացված **756928** փորձաքննությունից **748847**-ը իրականացվել է մարզային կառույցներում՝ սկրինինգ հետազոտության՝ Ռոզ Բենգալ փորձի մեթոդով, իսկ **8081**-ը Հատուկ վտանգավոր ախտածինների ռեֆերենս լաբորատորիայում, որտեղ բացի Ռոզ Բենգալ փորձից ներառում է նաև այլ հաստատող փորձաքննություններ, որոնք պարտադիր են բրուցելոզի վերջնական ախտորոշման համար:

**«ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՈԼՈՐՏԻ ՌԻՍԿԵՐԻ ԳՆԱՀԱՏՄԱՆ ԵՎ ՎԵՐԼՈՒԾՈՒԹՅԱՆ ԳԻՏԱԿԱՆ ԿԵՆՏՐՈՆ» ՊՈԱԿ (ԱՅՍՈՒՀԵՏ՝ ԳԻՏԱԿԱՆ ԿԵՆՏՐՈՆ ՊՈԱԿ)**

Մշակվել են թվով 16 լաբորատոր ստանդարտ գործողությունների ընթացակարգեր:

Վերլուծական աշխատանքներ են իրականացվել բրուցելյոզ հիվանդության հետ կապված և առանձնակի ուշադրություն է դարձվել նախկինում իրականացված փորձնական պատվաստման աշխատանքներին: Առանձնացվել են առավել ռիսկային մարզերը ըստ խոշոր և մանր եղջերավոր կենդանիների շրջանում հիվանդության տարածվածության մակարդակի, ինչպես նաև գնահատվել է փորձնական պատվաստման արդյունքները 2008-2018թթ ժամանակաշրջանի կտրվածքով:

Կատարելագործվել է մանրէաբանակն լաբորատորիայի տեխնիկակական և մեթոդական հագեցվածությունը աղիքա-պարատիֆային խմբի միկոբների անջատման, տեսակավորման ինչպես նաև դրանց կենսաքիմիական հատկությունները որոշելու համար:

«ՀՀ Կառավարության և ՌԴ Կառավարության միջև ԵԱՏՄ անդամակցելու շրջանակներում ՀՀ տեխնիկական և ֆինանսական աջակցություն ցուցաբերելու մասին» համաձայնագրի շրջանակներում գիտական կենտրոն ՊՈԱԿ-ի լաբորատոր շենքերի ու շինությունների վերակառուցման, արդիականացման և միջազգային պահանջներին համապատասխանեցման հետ կապված իրականացվել են աշխատանքները և ստացվել և ռուսական կողմին է փոխանցվել Երևանի քաղաքապետարանի կողմից տրված նախագծման թույլտվությունը, ինչպես նաև համապատասխան տեխնիկական ելակետային տվյալները, որոնք հիմք պետք է հանդիսանան նախագծման աշխատանքների իրականացման համար: